Beginner's Guide to Threading in .NET: Part 3 of n - CodeProject 10,455,703 members (53,284 online) CodeProject::Workspaces
Last Visit: 31-Dec-99 18:00 Last Update: 11-Mar-14 14:02Refresh« Prev1234 Next » Polisie vra hulp ná gruvonds by stadion | Maroela Media
Die polisie in Limpopo het weer ŉ beroep op inwoners van Polokwane gedoen om hulle met inligting te help nadat ŉ staatsamptenaar vermoor en sy liggaam aan die brand gesteek is.
Brig. Motlafela Mojapelo, polisiewoordvoerder, sê twee voertuie word ook vermis sedert Marks Rambau (48), adjunkdirekteur van Limpopo se departement van vervoer, Dinsdagaand vermoor is.
Mojapelo het vroeër gesê Rambau se deels verkoolde liggaam is langs die Peter Mokaba-stadion in Polokwane afgelaai deur wat gelyk het na ŉ man en ŉ vrou wat met ŉ blou Volkswagen Polo gery het. Die polisie het op sy oorskot afgekom toe ŉ veiligheidswag van die munisipale kantoor langs die stadion, hulle van die vonds in kennis gestel het.
Beamptes is op soek na ŉ beige Jeep Wrangler met registrasienommer CJP 881 L en ŉ blou Volkswagen Polo met registrasienommer BLM 773 L.
Lt.genl. Nneke Ledwaba, provinsiale polisiekommissaris, het ŉ span ondersoekers saamgestel om die plaaslike polisie in Polokwane die moordenaars te help opspoor.
Beamptes ondersoek die moontlikheid dat die Polo waarmee die vermeende moordenaars gery het toe hulle Rambau se liggaam afgelaai het, aan hom behoort het.
Die polisie bied ŉ beloning van tot R50 000 aan vir enige inligting wat kan lei tot die inhegtenisneming en skuldigbevinding van die verdagtes.
Enigeen met inligting word gevra om kapt. Philip Sekhwela by 072 717 8344 of kapt. Makokona Ntini by 073 149 0140 te bel. Mojapelo sê alle inligting sal as vertroulik hanteer word.
Marks Rambau Nneke Ledwaba Polokwane
Kyk net hoe vinnig word belonings nou uitgeloof! As hulle maar só ‘eager’ was om ALLE moordenaars te arresteer…
Jy opper n goeie punt. Moord is moord ongeag of slagoffers en moordenaars wit, swart of enige kleur tussenin is nie.
@Zet om die gratis uniforms te dra, staatskarre te misbruik, mense aan te rand en n salaris daarvoor te kry.
Polisie vra taamlik baie hulp van publiek. Waarvoor word hulle dan betaal?
Hulle is mos so braaf en onstuitbaar laat hulle.hulle eie werk doen
Philip · 8 maande gelede
Stem saam hulle is totaal afhanklik van informasie bekom deur belonings aan te bied. Nogal snaaks